text: Ung mand brækkede ryggen i soloulykke
  13 juli 2013 kl. 08.05
  En 28-årig mand kørte natten til lørdag galt på sin motorcykel ved Vonge og brækkede ryggen.
  Ulykken skete lidt over midnat på Ellegårdsvej i Vonge ved Tørring. Føreren af motorcyklen, en 28-årig mand fra lokalområdet, mistede af ukendte årsager herredømmet over motorcyklen og kørte af vejen ud i nogle træer.
  - Ulykken skete i et højresving, men vi ved ikke hvorfor den skete. Vi vil nu udtage en blodprøve fra manden, men det er ren rutine, oplyser Søren Løvendahl, vagtchef ved Sydøstjyllands Politi, til TV SYD.
  